***Програма за развитие***

 ***на НЧ”Обнова-1869 г.”- 2020 г.***

НЧ „Обнова – 1869” е  културна институция със специфична функция за съхранение и развитие на традиционните ценности на нацията, както и социален и информационен център за разпространение на знания, култура и духовност.

Основната ни дейност като самоуправляващо се българско културно-просветно сдружение в селището ни, е да осъществяваме културен живот и да приобщаваме хората от всички възрастови групи и с различна етническа принадлежност към постиженията на науката, културата и изкуството, както и да работим за запазване на обичаите и традициите на българския народ, утвърждавайки националното ни самосъзнание, организирайки инициативи като: тържества, събори, фестивали и други срещи на местно, регионално или национално ниво.

Читалището ни е институция - стожер на родолюбие, традиции и дух, но и място за общуване, участие, споделяне, творческо търсене и развитие.

***I.Цели на програмата.***

Настоящата програма има за цел да подпомогне организирането и реализацията на комплекса от дейности на НЧ „Обнова – 1869”, за създаване на благоприятна творческа среда на всички възрастови групи, ползващи услугите на читалището.

Тя е ориентирана към развитието и обогатяването на културния живот в Габарево, както и към задоволяването на потребностите на всички жители на селото чрез:

* съхранение, укрепване и развитие на традициите на българския

народ;

* възпитаване и утвърждаване на националното самосъзнание и на

културната ни идентичност;

* обмен между културите на различните етноси на територията на

селото;

* разширяване на знанията на хората от всички възрастови групи;
* осигуряване на достъп до информация и комуникация на всички

желаещи;

* насърчаване на толерантността единство и солидарността между

различните социални и етнически групи;

* партниране на местното самоуправление в развитието на

обществените и на културните процеси

***II. Дейности за развитие.***

Основните дейности за постигане на приоритетите за развитие на НЧ „Обнова-1869” през 2020 г. са многобройни и разнообразни. Те са свързани с:

**1.Библиотечна дейност.**

В своята мисия библиотеката в Габарево има една основна цел - чрез всички възможни съвременни форми да разкрива богатството на книгата и информацията и да поддържа импулса за разпространение на културни ценности, да бъде посредник между информацията и потребителите в един бързо променящ се свят и да работи за превръщането й в развит културно - информационен център, отговарящ на съвременните потребности на гражданите от широка информация, осигуряващ равен достъп на всички.

Дейността на библиотеката ще бъде насочена главно към:

**1.1.** поддържане и обогатяване на библиотечния фонд;

 **1.2.** подобряване работата с читателите - увеличаване броя на

читателите и на читателските посещения чрез различни мероприятия за повишаване на интереса на читателите от отделните възрастови групи: литературни четения, поетични срещи, изложби, кътове с краеведчески материали, витрини на автори, подредба на книги от местни или известни автори, интересни състезания посветени на седмицата на детската книга;

**1.3.** организиране на чествания на исторически събития и значими

личности;

**1.4.** предоставяне на компютри и интернет услуги, както и

популяризиране и разширяване обема на предоставяните услуги, с цел превръщането на библиотеката в устойчив център за придобиване на дигитални компетентности;

 **1.5.** организиране на обучения за начинаещи потребители на интернет пространството и боравенето със социалните мрежи /за по-възрастното поколение/;

 **1.6.**разработване и внедряване на форми за информираност на населението в селото - създаване на информационно табло за свободни работни места, брошури, диплянки, любопитни факти от живота на населеното място и света;

 **1.7.**извършване на набор от печатни и копирни услуги;

 **1.8.**фото и видео заснемане;

**2.Художествена самодейност.**

Една от най-важната и съществена част от дейността на читалище „Обнова - 1869” е грижата за развитие на художествената самодейност. В тази връзка ролята на читалището при създаването, укрепването и възпроизвеждането на традициите и културата в Габарево е незаменима.
Активно е участието на колективи на читалището в местните празници и фестивали, което е още едно доказателство, че то винаги е имало водещо място в съхранението и опазването на българските културни традиции.

Основните акценти в тази насока са привличането на млади хора към читалището, както и:
 - опазване на фолклора и традиционното народно богатство и създаване на условия и възможности за тяхното развитие и популяризиране чрез всички възможни форми;
 - целенасочена работа по възстановяване на празнично-обредния календар и местните традиции и обичаи, ритуали, поминък и др.;
 - търсене на различни форми за откриване и изява на творческите заложби у децата на Габарево, чрез участието им в различни по естество форми като колектив за народни танци, литературен клуб, детски групи по интереси и др. ;

Осъществяването на дейността на художествената самодейност приоритетно ще бъде насочена към:

  **2.1.** запазване на традициите и фолклора чрез издирването и възстановяването им на общински, областни прегледи, на събори и фестивали;

 **2.2.**запазване и обогатяване на съществуващите форми за художествена самодейност към читалището и сформиране на нови;

 - Кукерски колектив и възрожденска група с черешов топ

 - Певческа група

- клубовете по интереси, които отново ще бъдат основни организатори на различните мероприятия, залегнали в календарния план:

/„Млад приятел на книгата”, „Поетични дарования”, „Аз и моето хоби”, както и неуморната работа на Творческата работилница. Новоучреден е и клуб „Обичам Габарево”, който съвместно с другите клубове ще бъде организатор на походи и екскурзии в околностите на селището/

**2.3.**участниците във всички самодейни формации да задоволяват не

само своите потребности, но и да са важна част при формирането на културното пространство в селото;

 **3.Културно-просветна дейност в Джананова къща-музей.**

Джанановата къща е средище на духовния живот в Габарево и не само. Тя отдавна се превърна за хората от селото в място за общуване и духовен релакс. Провеждат се литературни срещи, представят се книги, организират се чествания на годишнини по обесването и рождението на Васил Левски, срещи свързани с годишнини на бележити творци, място, което се посещава от туристи, почиващи в Павел баня.

Читалищното настоятелство при НЧ „Обнова-1869” се стреми да поддържа и различните дейностите свързани с Джананова къща:

**3.1.**отбелязване на годишнини;

**3.2.**чествания;

**3.3.**гостуване на самодейни театрални групи;

**3.4.**организиране на музикално-поетични рецитали на поети от цялата

страна;

**3.5.**поддържане на провеждащите се традиционни конкурси: „Децата

на Габарево” и литературна награда „Стефан Фурнаджиев”;

**3.6.**гостуване на пленери;

***III.Материално-техническа база.***

Читалищното настоятелство при НЧ „Обнова-1869” насочва всичките си усилия по ремонтирането, поддръжката и подобряването на материално-техническата база на читалището

***Сградата има спешна необходимост от ремонти дейности и рехабилитация!***

 **1.Спешен ремонт на покривното пространство.**

 **2.Пълна подмяна на електрическата и ВиК инсталации, които са в окаяно състояние.**

 **3.Спешна и поетапна смяна на дограмата в библиотеката.**

 **4.Продължаване на ремонтните дейности на Малкия салон на читалището.**

 **5.Изграждане на нов санитарен възел.**

 **6.Ремонтни дейности в Джананова къща-музей:**

 **6.1.спешен ремонт на зидовете на двора в Джанановата къща - подмазване на капаци, подмяна на керемиди, боядисване;**

 **6.2.облагородяване на дворното пространство – подмяна на дървената част на пейките за сядане, подмазване на каменните зидове, подрязване и оформяне на дръвчета и храсти;**

 **6.3.възстановяване на чемшировата градинка зад дворната чешма;**

 **6.4.импрегниране на дървената част на тавана в къщата;**

 **6.5.боядисване на мазето в къщата;**

***IV.Участия в проекти и програми.***

 Читалищното настоятелство при НЧ „Обнова-1869” търси всевъзможни варианти за участие в различни проекти.

 ***Тотка Бичева***

*Секретар на НЧ „Обнова – 1869”*